钦定古今图书集成/明伦汇编/人事典/第029卷 > 《释名》 > 《叹老三首》白居易
## 钦定古今图书集成/明伦汇编/人事典/第029卷 > 《释名》 > 《叹老三首》白居易

晨兴照青镜，形影两寂寞。少年辞我去，白发随梳落。
万化成于渐，渐衰看不觉。但恐镜中颜，今朝老于昨。
人年少满百，不得长欢乐。谁会天地心，千龄与龟鹤。
吾闻善医者，今古称《扁鹊》。万病皆可治，唯无治老药。
我有一握发，梳理何稠直。昔似元云光，今如素丝色。
匣中有旧镜，欲照先叹息。自从头白来，不欲明磨拭。
“鸦头与鹤颈，至老常如墨。独有一鬓毛，不得终身黑。
前年种桃核，今岁成花树。去岁新婴儿，今年已学步。
但惊物长成，不觉身衰暮。去矣欲何如，少年留不住。
因书今日意，遍寄诸亲故。壮岁不欢娱，长年当悔悟。”